Għaqda Mużikali San Ġużepp Ġuże Costa, il-Baħri Ġuże Costa, il- Baħri, hu Għajnselmiż i mir-razza, imlaqqma qe ta' Ġammajr. Huwa ja iben Franġisk Costa u Anġela Rapa u twieled Ba. kin f'Għajnsielem fis- sena 1832 iżda kien mgħammed fit-23 ta' Diċembru fil- Parroċċa tax-Xewkija li kif nassumi allura f'dik il-ħara' li kienet tagħmel max-Xewkija, meta raħalna kien għadu mhux parroċċa awtonama. Il-ġenituri tiegħu kienu Franġisk Costa u Anġla nee' Rapa u żżewweġ lil Carmela nee' Vella mill-Imdina u miet Malta fl-eta' ta' 82 sena f'East Street Nru 86 Valletta fis-7.00p.m. fl 4 ta' Settembru 1915 u ġie midfun fiċ-Ċimiterju ta' l- Addolorata East 2 D. Nru 15. Hutu li jiena lħaqt ħajjin kienu Salvu u Anna, it-tnejn, dawn meta xjieħu ħafna minn Triq Imġarr niżlu joqodu fil-bidu ta' Triq Hamri biex setgħu jkunu qrib il-knisja u fejn hemm ukoll mietu t-tnejn. Tnejn oħra minn ħutu, li naf bihom, kienu Ġanni, li fl-aħħar għama u oħra li jidhirli kien jisimha Marija, kienet toqgħod il- Furjana. Hija l-kbir kien jgħidli dwar in-nannu Ġuże' Costa, li meta kien għarus, anqas biss kien jaf fl-Imdina fejn kienet toqgħod sew l-għarusa tiegħu Karmela u biex isibha mar fit-triqat ta' l-Imdina b'kannestru jbiegħ il- karawett biex hi tagħraf leħnu u toħroġ barra u jsibha. La darba semmejt lil Karmela, martu u nannti minn naħa t'ommi,ħa ngħid ukoll xi ħaġa żgħira dwarha. Karmela bħala mara xiħa niftakarha rtirata fid-dar tagħna bħala mara twajba silenzjuża li minnha la lill-ommi u anqas lill-missieri qatt smajthom igergru. Meta kienet iddoqq l-Angelus filgħaxija kienet toħroġ kulljum fuq il-bejt, fejn fil-qrib kellha l-kamra tagħha, u ssejjaħ lilna l-aħwa ż-żgħar biex ngħidu r-Rużarju magħha. L-ewwel esperjenza ta' mewt li ħassejt f'darna, kienet il-mewt tagħha, li seħħet kif jidhirli jien fis-7 jew 8 ta' Diċembru 1929 fl-eta' ta' 77 sena .Għadni niftakar qisu Ilum li rajt filgħaxija lill- Kappillan Franġisk Mizzi mgeżwer ġo firjulun għax kien il- ksieħ , naturalment li ġab miegħu l-Griżma tal-morda u l-Ewkaristija u qabel telaq minn ħdejha qalilna: ' Karmela kuntenta 7' u qisu għadni nħoss f'widnejja t-tweġiba tagħha: ' Kuntenta daqs warda', kliem li sal-lum għadu jimpresjonani. Sa hawn ktibt dak li naf jien dwar dan il-baħri għaqli u twajjeb Ġuze' Costa u se nkompli issa b'artiklu li dwaru deher fil-Habib tas-17 ta' Settembru 1915 fl- okkażjoni tal-mewt tiegħu taħt it-titlu '' Skond il-Ħajja l-Mewt'. ' L-erba' tax-xahar li aħna fih, fit-8.00 p.m. ħalla dan il-wied tad-dmugħ dak li kien jafu u jħobbu ulħadd. Ġuże' Costa, biex imur igawdi fil-ħdan ta' Alla, il-frott tal-għamil tiegħu. Huwa żejjed, li żejjed, i wieħed joqgħod ifakkar min kien u xkien Ġuże', il- Baħri tal-Gvernatur, għaliex, kif għedna, kien magħruf minn kulħadd; iżda billi min qiegħed jikteb kien jafu mill-qrib sewwa, jista' jgħid xi ħaġa iżjed minn dak i qalu fuqu l-gazzetti Ingliżi u Taljani, għall-ġid ta' -oħrajn. Ġuże', il-Baħri tal-Gvernatur, kien baħri mhux biss għas-sengħa tiegħu, li għaliha kif qaluh il-gazzetti, qala' bosta tifħir , sewwa mill-kbarat ta' Malta, kif jixhed dak ir-ritratt taż-żejt li l-Gvernatur Sir Frumantle ġagħal isir biex idendlu fil-Palazz, u sew mill-aqwa kbarat tad- dinja , bħalma kien il-maħbub Re tagħna Dwardu VII, b'idejh stess f'waħda miż-żjarat tiegħu lill-gżira tagħna żejjen sider Ġuże' bil-midalja 'Imperial Service Order' : iżda fuq kollox kien baħri għal 83 sena ta' ħajja reliġjuża u qaddisa li għadda. Jixħduh dan kull min kien jafu u ellmu: jixhdu kull min resaq lejh. Kien bniedem sempliċi, ta' qalbu f'idejh, dħuli ma' kulħadd, skrupluż għall- aħħar fid-dmirijiet tiegħu a' missier. Oh li kieku l-missirijiet kollha jifhmu bħal Ġuże' Costa l-piż ta' missier li jrabbu 'l-uliedhom kif rabbihom hu, kemm kieku 'l- ulied u l-aktar il-bniet jitrabbew kif irid Alla, kif titlob il-familji u s-soċjeta'. Il-minġel iżda tal-mewt, li ma jaħfirha lill- ħadd, ellu jaħsad ukoll dan il-fjur ta' ħajja qaddisa, dan il- mudell ta' missier : mhux iżda qalb il-biki u n-niket , if aktarx jiġri fil-mewt , iżda qalb il-ferħ , għaliex il- marda wisq qasira ta' jumejn u ħames sigħat ta' Ġuże', mgħoddija b'sabar ta' qaddis , u wisq iżjed imbagħad mewtu mgħannaq ma' Ġesu' u Marija wrew biċ-ċar li Ġuże' kien sejjer igawdi dak li f'ħajtu kien żara', għaliex skond il-ħajja l-mewt. Billi iżda din it-telfa ta' ħabibna Ġuże' ċaħditna mill-persuna u mill-ħbiberija tiegħu, niktitilna qalbna mhux ftit, u iktar minna lill-familja tiegħu, għalhekk aħna flimkien magħhom nitolbu lill-Ħanin Alla li jfittex idaħhlu fil-glorja tal-Ġenna , biex minn hemm jitlob għalina. Nitolbu mela Ikoll flimkien għalih'. Nota; Fuq talba ta' ħija, s-Surmast Anton Cassar (nepputih) li kien. għamel lil Major Bonello Colonial A.D.C. tal-Gvernatur, fil-21 ta' Lulju 1974, ir-ritratt impitter minn' Ġ. Ducai jġib in-numru 2092 ġa fuq imsemmi u li kien imdendel fil-palazz tal-Gvernatur, ġie mogħti lill-unika bint li kienet għadha ħajja, Marija Pawla Cassar, u llum jinsab proprieta' ta' l-uniku nepputi tiegħu li baqa' ħaj, Dun Karm Cassar. Sfortunatament il-midalja li l-istess Re Dwardu VII li biha kien onorah, għal xi raġuni jew oħra għebet minn darna u baqa' biss xi ittri ta' rakkomandazzjoni li kienu għamlu fuq Ġuże' Costa xi persuni prominenti.